Foto: Hina, Index

KAKO DOZNAJEMO, četvorica profesora još 2011. godine optužili su novog ministra znanosti Pavu Barišića za plagiranje više dijelova tuđih radova. Profesori su prijavu poslali Agenciji za znanost i visoko obrazovanje te zatražili od Odbora za etiku mišljenje te daljnje postupanje.

> Biografija ministra prepuna spletki i afera

Kako je doznao tjednik Novosti, po toj se prijavi nikad nije postupalo. Barišić do zaključenja teksta nije odgovorio na naš upit.

Autori u prijavi, koju posjedujemo, analiziraju pojedine dijelove Barišićeva članka za koje smatraju da su nastali prepisivanjem bez navođenja izvora.

Tekst se nastavlja ispod oglasa

"Smatramo da je Barišić bez navođenja izvora preuzeo više odlomaka, rečenica i ideja iz tekstova drugih autora, počinviši time etički prijestup plagiranja kako je definiran u Etičkom kodeksu odbora za etiku u znanosti i visokom obrazovanju", navode autori.